《凤凰台上忆吹箫 题朱竹垞词集》
明代·曹溶

烧烛鸿天，惜花鸡塞，马卿偏好伤春。正翠钿盈袖，弱絮随轮。

无限柔肠宛转，秋雨夜、梦想朱唇。抽银管，湘帘乍卷，宝鸭横陈。

真真。此番瘦也，酒醒后新词，只索休频。待绣帆高挂，迟日江滨。

齐列瑶筝檀板，携妙妓、徐步香尘。归难定，寒宵坐来，一对愁人。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。